CELEX: 22007D0572
Language: sk
Date: 2007-07-26 00:00:00
Title: 2007/572/ES: Rozhodnutie Spoločného výboru ES a Švajčiarska č. 2/2007 z  26. júla 2007 , ktorým sa opravuje referenčná cena plnotučného mlieka v prášku na vnútornom trhu vo Švajčiarsku

23.8.2007   
            
            
               SK
            
            
               Úradný vestník Európskej únie
            
            
               L 218/14
            
         
      ROZHODNUTIE SPOLOČNÉHO VÝBORU ES A ŠVAJČIARSKA č. 2/2007
   z 26. júla 2007,
   ktorým sa opravuje referenčná cena plnotučného mlieka v prášku na vnútornom trhu vo Švajčiarsku
   (2007/572/ES)
   SPOLOČNÝ VÝBOR,
   so zreteľom na dohodu medzi Európskym hospodárskym spoločenstvom na jednej strane a Švajčiarskou konfederáciou na strane druhej, podpísanú v Bruseli 22. júla 1972, ďalej len „dohoda“, zmenenú a doplnenú dohodou medzi Európskym spoločenstvom a Švajčiarskou konfederáciou, ktorou sa mení a dopĺňa dohoda, pokiaľ ide o ustanovenia uplatniteľné na spracované poľnohospodárske produkty, podpísaná v Luxemburgu 26. októbra 2004, a jej protokol 2, a najmä jeho článok 7,
   keďže na implementáciu protokolu 2 k dohode sú interné referenčné ceny pre zmluvné strany pevne stanovené spoločným výborom,
   keďže súčasná referenčná cena plnotučného mlieka v prášku na vnútornom trhu vo Švajčiarsku sa musela opraviť,
   ROZHODLA TAKTO:
   Článok 1
   Referenčná cena plnotučného mlieka v prášku na vnútornom trhu vo Švajčiarsku, uvedená v tabuľke III rozhodnutia Spoločného výboru ES a Švajčiarska č. 1/2007 (1) vo výške 653,33 CHF/100 kg netto, sa nahrádza referenčnou cenou 586,90 CHF/100 kg netto.
   Rozdiel v tabuľke III medzi referenčnou cenou vo Švajčiarsku a v ES sa zodpovedajúcim spôsobom upravuje na 232,60 CHF/100 kg netto.
   Použitá základná suma po nadobudnutí účinnosti, uvedená v tabuľke IV vo výške 269,00 CHF/100 kg netto, sa nahrádza sumou 209,00 CHF/100 kg netto.
   Použitá základná suma tri roky po nadobudnutí účinnosti, uvedená v tabuľke IV vo výške 254,00 CHF/100 kg netto, sa nahrádza sumou 198,00 CHF/100 kg netto.
   Článok 2
   Toto rozhodnutie nadobúda účinnosť dňom jeho prijatia.
   Právny účinok má od 1. februára 2007.
   
      V Bruseli 26. júla 2007
      
         
            Za spoločný výbor
         
         
            predseda
         
         Alan SEATTER
         
      
   
   
      (1)  Ú. v. EÚ L 35, 8.2.2007, s. 29.